ફિલ્મ બમન ઈરાનીના હેવી વોઈસ ઓવરથી સ્ટાર્ટ થાય છે, જેમાં આર્કાઈવલ ન્યુઝ ફૂટેજ વાપરીને જસ્ટિફાય કરાય છે કે શા માટે ભારત માટે ન્યુક્લિયર ટેસ્ટ કરવા અનિવાર્ય થઈ પડેલા. 1995ના એ અરસામાં (જ્યારે કેન્દ્રમાં પી. વી. નરસિંહરાવની કોંગ્રેસી સરકાર હતી), યંગ, ડાયનેમિક અને દેશભક્ત IAS ઑફિસર અશ્વથની એન્ટ્રી થાય છે. એ મંત્રીઓની મીટિંગમાં ચીનને જડબાંતોડ જવાબ આપવા માટે ન્યુક્લિયર ટેસ્ટનો પ્રસ્તાવ મૂકે છે. એ પ્રસ્તાવને મજાકમાં લઈને તેની શી વલે થાય છે તે ફિલ્મમાં જોજો, પરંતુ પરિણામ એ આવેલું કે 1995માં ભારતે ન્યુક્લિયર ટેસ્ટની બાબતમાં વૈશ્વિક સ્તરે બૅકફૂટ પર આવીને ટેસ્ટની વાતને રદિયો આપી દેવો પડેલો. તેનાં ત્રણ વર્ષ બાદ વાજપેયીની સતત પડું પડું થઈ રહેલી સરકાર આવી અને 1998માં ફરી પાછો ન્યુક્લિયર ટેસ્ટ્સ કરવાનો નિર્ણય લેવાયો. વાજપેયી સરકારના પ્રિન્સિપાલ સેક્રેટરી બ્રજેશ મિશ્રના રોલમાં અહીં ‘નો નોનસેન્સ’ હિમાંશુ શુક્લા તરીકે બમન ઈરાની દેખાય છે.